Mr sin also zu viert zu dere Surfschool spaziert, wo sich denn d'Holänderin, dr Bernd und ich füre Surfkurs igschriebe hän (öbber mues jo au no Föteli mache). Nachdem mr euse Swimsuit becho hän und eus gseit worde isch wies ablauft und dasses immer e Wettbewerb ume Rookie of the Day" git, ischs denn ab an Strand gange. Dört isch aber no nüt gsi, mit eifach uf die grosse Wälle  los wos gha het. Mr hän sicher öbe 45 min Instruktione und Trochenüebige gha. Aber denn isches endlich ins Wasser gange. Probiere mr das grad emol bi dr 1. Welle..paddle paddle..mmh guet, die hani verpasst..aber s'chunnt grad wider eini..schhhh..die nimmt mi mit..schnell ufschtoh..und *splash* wider im Wasser. Aber bi de andere klappts jo au noni..! Und siehe da, bi de negschte Wälle hets scho klappt mitem ufstohimmer besser und länger!! Das macht jo riesig Spass. Jez mues dAnna nur no rechtzytig abdücke. =)  Mr hän denn öbbe 2 h im Wasser verbrocht. Sisch wirklich super gsi..aber au astränged fürd Oberärm. So chli Sport mach duet ebe scho guet..